***** ΚΑΝΟΝΙΣΜΟΣ (ΕΟΚ) αριθ. 894/85 ΤΟΥ ΣΥΜΒΟΥΛΙΟΥ της 27ης Μαρτίου 1985 για την τροποποίηση του κανονισμού (ΕΟΚ) αριθ. 352/79 περί αναμείξεως ερυθρών γερμανικών οίνων με εισαγόμενους ερυθρούς οίνους ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 798/85 (2), και ιδίως το άρθρο 43 παράγραφος 4, την πρόταση της Επιτροπής, Εκτιμώντας: ότι, δυνάμει του άρθρου 43 παράγραφος 4 του κανονισμού (ΕΟΚ) αριθ. 337/79, η ανάμειξη οίνου της Κοινότητας με οίνο προελεύσεως τρίτης χώρας απαγορεύεται, εκτός παρεκκλίσεως που αποφασίζεται από το Συμβούλιο· ότι ορισμένοι ερυθροί γερμανικοί οίνοι δεν έχουν έντονο χρώμα, ιδίως αν προέρχονται από σταφύλια τα οποία συγκομίσθηκαν σε έτος κατά το οποίο παρατηρήθηκε έλλειψη ηλιοφάνειας· ότι, για να καταστούν ανταγωνιστικοί οι ερυθροί γερμανικοί οίνοι, είναι δυνατόν να διορθωθεί το μειονέκτημα αυτό με επεξεργασία οινοποίησης εν θερμώ και με ανάμειξη με οίνους πολύ σκούρου ερυθρού χρώματος· ότι, προκειμένου να δοθεί στους γερμανούς παραγωγούς ερυθρών οίνων περαιτέρω προθεσμία για την εγκατάσταση του κατάλληλου τεχνικού εξοπλισμού ή για τη φύτευση ποικιλιών αμπέλων οι οποίες να παράγουν ερυθρό οίνο σκούρου χρώματος, πρέπει να επιτρέπεται, για περιορισμένη χρονική περίοδο, η ανάμειξη των ερυθρών γερμανικών οίνων με ερυθρούς οίνους προελεύσεως τρίτων χωρών, όπως προβλέπεται από τον κανονισμό (ΕΟΚ) αριθ. 352/79 (3), όπως τροποποιήθηκε τελευταία με τον κανονισμό (ΕΟΚ) αριθ. 460/80 (4), ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 2 του κανονισμού (ΕΟΚ) αριθ. 352/79, η ημερομηνία « 30 Ιουνίου 1984» αντικαθίσταται από την ημερομηνία «31 Δεκεμβρίου 1985». Άρθρο 2 Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 27 Μαρτίου 1985.

[Source: multi_eurlex | Tokens: 1976]